《中书右司提控秋霁轩》
明代·张以宁

西山收雨紫嵯峨，爽气如秋右掖多。省树静移云影度，官帘徐转日华过。

粉闱寓宿青绫被，黄阁朝随白玉珂。团静鸡竿稀布命，边清虎革渐包戈。

盛时三语俱材掾，休日相从足雅歌。红药紫薇春信近，更吹新律作阳和。

作者简介：(1301—1370)元明间福建古田人，字志道，学者称翠屏先生。元泰定中，以《春秋》举进士，由黄岩判官进六合知县，坐事免官，滞留江淮十年。后官至翰林侍读学士。明师克元都，复授侍讲学士。洪武三年出使安南，死于返程途中。有《春王正月考》、《翠屏集》。